27 ఏళ్లకే జాతీయ శిక్షకురాలిగా గుర్తింపుసాధారణంగా ఏ క్రీడాకారిణి అయినా 27 ఏళ్ల వయసులో కెరీర్లో ఉచ్ఛ దశలో కనిపిస్తుంటుంది. కానీ, ఈ బాక్సర్ మాత్రం ఏకంగా భారత జాతీయ కోచ్ అవతారం ఎత్తింది. అప్పటిదాకా ప్రత్యర్థులపై పంచ్లు కురిపించిన ఆమె ఇప్పుడు.. గురువుగా మారి ఎలా పంచ్లు ఇవ్వాలో వర్థమాన క్రీడాకారులకు నేర్పిస్తోంది. ఆమే మైసూర్కు చెందిన పూజా హర్ష. మామూలుగా కిక్ బాక్సింగ్ అంటేనే మిగతా ఆటలతో పోల్చితే చాలా క్లిష్టమైనది. మహిళలయితే ఈ ఆటను కెరీర్గా ఎంచుకునేందుకు ఒకటికి రెండుసార్లు ఆలోచిస్తారు. అలాంటిది చిన్నవయసులోనే ఆటలో ఉన్నత శిఖరాలు అధిరోహించడంతో పాటు పూజ దక్షిణాది నుంచి జాతీయ కోచ్ అయిన తొలి మహిళగా రికార్డు సృష్టించి ఎందరికో ఆదర్శంగా నిలిచింది. అంతకుముందే అంతర్జాతీయ రెఫరీగా కూడా ఎంపిక కావడం విశేషం. అంతేనా.. పూజ మంచి ఫొటోగ్రాఫర్ కూడా. తన పేరిటే ఓ ఫొటోగ్రఫీ సంస్థను నెలకొల్పింది. ట్రావెలర్గానూ ప్రపంచం చుట్టేస్తోంది. చదువుల్లోనూ పూజ మెరుగే. సైకాలజీలో మాస్టర్స్ పూర్తిచేసిందామె. అలాగే... ఆకతాయిల పని పట్టేందుకు అమ్మాయిలకు ఆత్మరక్షణ కార్యక్రమాలు నిర్వర్తిస్తోంది. అందుకోసం అకాడమీ ఆఫ్ సెల్ఫ్ డిఫెన్స్ను ఏర్పాటు చేసింది. తం డ్రికి క్రీడలపై ఆసక్తి ఉండడంతో పూజ కూడా చిన్నతనంలోనే ఆటలపై ఇష్టం పెంచుకుంది. తొ లుత కరాటే నేర్చుకున్న ఆమె తర్వాత కిక్ బాక్సింగ్ను కెరీర్గా ఎంచుకుంది. కిక్ బాక్సింగ్లో కే1 స్టయిల్ రెండో గ్రేడ్ బ్లాక్బెల్ట్ పొందిన కర్ణాటక తొలి క్రీడాకారిణిగా ఖ్యాతిని ఆర్జించింది. ‘చిన్నప్పుడే నన్ను కిక్ బాక్సింగ్ ఆకర్షించింది. కానీ, అప్పుడు చాలా మంది ఇది పురుషులు ఆడే ఆటని మహిళలకు సాథ్యం కాదని అన్నారు. కానీ, నేను మాత్రం ఒక మహిళ మార్షల్ ఆర్ట్స్, కరాటే, కిక్ బాక్సింగ్లో ఎందుకు శిక్షణ తీసుకోకూడదు అని నన్ను నేను ప్రశ్నించుకున్నా. అందుకే ఈ ఆటలో అడుగుపెట్టా’నని పూజ గర్వంగా చెబుతోంది. కరాటేలోనూ బ్లాక్ బెల్ట్ సాధించిన ఈ మైసూర్ అమ్మాయి రింగ్లోకి దిగినప్పుడల్లా తనను తాను నిరూపించుకుంది. ఇప్పుడు తనలాగే మరింత మంది అమ్మాయిలు కిక్ బాక్సింగ్లో రాణించాలని కోరుకుంటోంది. ‘బాలికలంతా బాక్సింగ్ రింగ్లోకి అడుగుపెట్టేలా చేయాలనేది నా ఆశ, ధ్యేయం. పురుషులు సాధించే అన్నింటినీ మహిళలూ చేయగలరని నేను ఎల్లప్పుడూ విశ్వసిస్తా. నేను ఎంతగానో ఆరాధించే ఈ రంగంలో సుదూరం ప్రయాణిస్తానని గట్టిగా నమ్ముతున్నాన’ని పూజ చెప్పుకొచ్చింది. రెఫరీ, కోచ్ బాధ్యతలు నిర్వర్తిస్తూనే బాక్సర్గానూ కెరీర్ కొనసాగిస్తామని చెబుతోంది. వచ్చే నెలలో జరిగే కిక్ బాక్సింగ్ ప్రపంచ చాంపియన్షిప్స్లో భారత్కు ప్రాతినిథ్యం వహి ంచేందుకు సన్నద్ధమవుతోంది. మొత్తానికి కరాటే ప్లేయర్, కిక్ బాక్సర్, రెఫరీ, కోచ్, ఫొటోగ్రాఫర్, ట్రావెలర్ ఇలా  భిన్న రంగాల్లో రాణిస్తూ అందరి మెప్పు పొందుతోంది పూజ. పెళ్లయి ఒక బిడ్డకు జన్మనిచ్చినా కూడా ఏ మాత్రం వెనక్కితగ్గక పోవడం గొప్ప విషయం కదా!
27 ellake jaateeya sikshakuraaligaa gurtimpusaadhaaranamgaa e kreedaakaarini aina 27 ella vayasulo kereerlo uchcha dasalo kanipistuntundi. cony, ee baxer maatram ekamgaa bhaarata jaateeya koch avataaram ettindi. appatidaka pratyarthulapai panchlu kuripinchina aame ippudu.. guruvugaa maari ela panchlu ivvaalo vardhamaana kreedaakaarulaku nerpistondi. aame mysurku chendina poojaa harsha. maamuulugaa kik baxing antene migata aatalatho polchithe chala klishtamainadi. mahilalayithe ee aatanu kereerga enchukunenduku okatiki rendusaarlu aalochistaaru. alantidi chinnavayasulone aatalo unnata sikharaalu adhirohinchadamtho paatu pooja dakshinaadi nunchi jaateeya koch ayina toli mahilagaa rikaardu srushtinchi endariko aadarsamgaa nilichindi. antakumunde antarjaatiiya referiga kuudaa empika kaavadam visesham. antena.. pooja manchi photographer kuudaa. tana perite oo photography samsthanu nelakolpindi. traavelargaanuu prapancham chuttestondi. chaduvulloonuu pooja meruge. sicalogylo masters poortichesindaame. alaage... aakataayila pani pattenduku ammayilaku aatmarakshana kaaryakramaalu nirvartistondi. andukosam akadami af self defensnu erpaatu chesindi. tam driki kreedalapai aasakti undadamtho pooja kuudaa chinnatanamlone aatalapai ishtam penchukundi. thomaana lutha karate nerchukunna aame tarvaata kik baxingnu kereerga enchukundi. kik baxinglo kee1 stial rendo grade blackbelt pondina karnaataka toli kridaakaarinigaa khyatini aarjinchindi. ‘chinnappude nannu kik baxing aakarshinchindi. cony, appudu chala mandi idhi purushulu audae aatani mahilalaku saathyam kaadani annaru. cony, nenu maatram oka mahila marshal arts, karate, kik baxinglo enduku sikshana teesukokudadu ani nannu nenu prasninchukunnaa. anduke ee aatalo adugupetta’nani pooja garvamgaa chebutondi. karaateloonuu black belt saadhinchina ee mysur ammai ringloki diginappudalla tananu taanu niroopinchukundi. ippudu tanalaage marinta mandi ammayilu kik baxinglo raaninchaalani korukuntondi. ‘balikalanta baxing ringloki adugupettela cheyalanedi naa aasha, dhyeyam. purushulu saadhinche annintinii mahilaluu cheyagalarani nenu ellappuduu vishwasistaa. nenu entagaano aaraadhinche ee rangamlo suduram prayaanistaanani gattigaa nammutunnaana’ni pooja cheppukochindi. refery, koch baadhyatalu nirvartistune baaksargaanuu kereer konasaagistaamani chebutondi. vache nelalo jarige kik baxing prapancha champianshipslo bhaaratku praatinithyam vahi nchenduku sannaddhamavutondi. mottaaniki karate player, kik baxer, refery, koch, photographer, travelar ilaa  bhinna rangaallo raanistuu andari meppu pondutondi pooja. pellayi oka biddaku janmanicchinaa kuudaa e maatram venakkitaggaka povadam goppa vishayam kada!